|  |  |  |
| --- | --- | --- |
| színes_karjelzés |  |  |

Együttműködési megállapodás

amely létrejött a **Magyar Honvédség Rekreációs, Kiképzési és Konferencia Központ** (8172 Balatonakarattya, Tompa Mihály utca 1.), a továbbiakban: **MH RKKK**

és a **Magyar Tartalékosok Szövetsége Veszprém Megyei Egyesülete** (8200 Veszprém, Táborállás park 1.), a továbbiakban: **Egyesület**

(a továbbiakban együtt: **Felek**) között.

Az **MH RKKK** képviseletében:

 - **Piros Ottó ezredes,** parancsnok

Az **Egyesület** képviseletében:

**- Simon- Jójárt Sándor János nyugállományú ezredes,** elnök

# Az Együttműködési Megállapodás (a továbbiakban: Megállapodás) célja

A **Felek** az együttműködéssel segítsék az alapvető honvédelmi kötelezettségeiknek minél szélesebb körű megvalósítását, ezzel tegyék vonzóvá az önkéntes tartalékos katonai szolgálatot a fiatalok körében. Segítsék elő a katonai és a civil társadalom közötti jó átjárhatóságot a feladatok megismerésében és a tartalékos katonai szolgálat szükségességének elfogadásában.

# Az MH RKKK kötelezettségei

## Az MH RKKK előzetes egyeztetés alapján helyszínt biztosít az Egyesület kulturális, sport és egyéb rendezvényeinek, programjainak, a mindenkor hatályos szabályzók szerinti térítési díjak ellenében. A rendezvényre érkező vendégek beléptetéséről – előzetes adatszolgáltatást követően, az adatkezelési szabályoknak megfelelően – az MH RKKK gondoskodik.

## Az Egyesület rendezvényein az igény szerint megrendelt büfé és/vagy éttermi szolgáltatást az MH RKKK előzetesen egyeztetett mértékű térítési díj ellenében biztosítja.

## Az MH RKKK tájékoztatást ad az általa szervezett programokról az Egyesület részére, lehetővé teszi, hogy azokon az Egyesület tagjai előzetesen egyeztetett mértékű térítési díj ellenében részt vehessenek.

## Az MH RKKK előzetes egyeztetés alapján, a mindenkor hatályos szabályzók szerinti térítési díjak ellenében biztosítja az MH RKKK objektumainak területén lévő (sport)létesítmények használatát az Egyesület tagjai részére, a szabad kapacitás terhére.

# Az Egyesület kötelezettségei

## Az Egyesület január közepéig az MH RKKK részére megküldi az éves tervét, kiemelve azokat a kapcsolódó rendezvényeket, amelyben kéri az MH RKKK támogatását.

## Az Egyesület a képviselője által minden évben átadja az MH RKKK részére az Egyesület rendelkezésére álló humánerőforrás, valamint személyi, információs, ismeretterjesztő és technikai anyagok listáját, amit az MH RKKK felhasználhat a programjai, rendezvényei színesítéséhez, bővítéséhez.

# Mindkét fél kötelezettségei

## A Felek biztosítják egymás rendezvényein – igény esetén – egymás képviselőinek részvételét.

## A Felek minden év március 31-ig egyeztetik az éves terveiket, megegyeznek a közös szervezésű rendezvényekben és az ehhez szükséges előre tervezhető személyi és anyagi igényekben.

## A Felek folyamatos kapcsolatot tartanak fenn egymással, szervezik és pontosítják az együttműködés területeit, módosítják az adataikban bekövetkezett változásokat.

## A Felek tapasztalataikat, információs bázisukat a szükséges mértékig kicserélik, a másik Fél számára hozzáférhetővé teszik.

# Információkezelés

## Az MH RKKK és az Egyesület kötelezettséget vállal arra, hogy valamennyi, a Megállapodással, egymással, valamint egymás tevékenységével kapcsolatos információt a Megállapodás hatálya alatt, valamint annak hatályvesztését követően is bizalmasan kezeli, harmadik személynek csak a másik Fél előzetes írásbeli engedélye alapján adja át, vagy hozza nyilvánosságra, illetve ilyen információt a Megállapodás céljával ellentétesen nem használ fel.

# Képviselet

## Felek kötelesek egy, vagy több kapcsolattartó személyt kijelölni az MH RKKK, illetve az Egyesület Megállapodás szerinti jogainak gyakorlására, és a kapcsolattartó személyéről egymást írásban értesíteni.

## A kapcsolattartó személyében bekövetkező változásról a Felek kötelesek 5 napon belül egymást írásban értesíteni.

## Kapcsolattartó(k):

## **az MH RKKK részéről:**

## név: Kovács László alezredes, törzsfőnök

## cím: 8172 Balatonakarattya, Tompa Mihály utca 1.

## postacím: 8174 Balatonkenese, Pf.: 23.

## telefon: 06-30/777-5313

## fax: 06-88/594-676

## e-mail: kovacs.laszlo@mil.hu

## **az Egyesület részéről:**

## név: Ritter József nyá. alez.

## cím: 8172 Balatonakarattya, Eötvös Károly utca 17.

## telefon: 06-30/607-8985

## e-mail: ritter.jozsef66@gmail.com

## Hivatalos értesítések: Jelen megállapodással kapcsolatos minden hivatalos értesítés írásban (ajánlott levél, távirat, telefax, e-mail) kell, hogy történjen.

**Az MH RKKK címe:**

MH Rekreációs, Kiképzési és Konferencia Központ

Székhely: 8172 Balatonakarattya, Tompa Mihály utca 1.

Telefon/Fax: 06-88/594-675; 06-88/594-676

E-mail: mh.rkkk@hm.gov.hu

**Az Egyesület** **címe:**

MATASZ Veszprém Megyei Egyesülete

Székhely: 8200 Veszprém Táborállás park 1.

Telefon/fax: 06/20 380 0051

E-mail: veszprem.matasz@gmail.com

# A Megállapodás rendes felmondása

## A Megállapodást mindkét Fél indokolás nélkül, 30 napos határidővel felmondhatja.

# A Megállapodás rendkívüli felmondása

## A Feleknek jogában áll a Megállapodást azonnali hatállyal felmondani a MH RKKK vagy az Egyesület megszűnése, vagy a Megállapodás 2., 3., 4. és 5. pontjában leírtak súlyos megszegése esetén.

# Záró rendelkezések

## A Megállapodás felmondása esetén a Felek nem kötelezhetőek semmiféle közvetlen vagy közvetett kár megtérítésére.

## A Megállapodás aláírásával a Felek kijelentik és elismerik, hogy a Megállapodásban foglaltakkal egyetértenek, és azt magukra nézve kötelezőnek ismerik el.

## A Megállapodás mindkét Fél által történő aláírása napján lép hatályba.

## Az együttműködés időtartama határozatlan időre szól.

## A Megállapodás a Felek cégszerű aláírásával, kettő – egymással megegyező – eredeti példányban készült, mindkét Fél számára egy-egy példányban.

Balatonakarattya, 2019. november 15. napján

|  |  |
| --- | --- |
| ..................................................... | ..................................................... |
| **Piros Ottó ezredes** | **Simon- Jójárt Sándor János nyugállományú ezredes** |
| parancsnok | elnök |